पाएं अपने शहर की ताज़ा ख़बरें और फ्री ई-पेपरडाउनलोड करें
नसीराबाद। नगर के आसपास गुरुवार को हुई 3 दुर्घटनाओं में 8 लोग घायल हो गए। सरदारपुरा निवासी महेंद्रसिंह पुत्र मानसिंह रावत और उसका रिश्तेदार सेडूसिंह रावत पुत्र भागचंद बाइक पर सवार होकर नसीराबाद आ रहे थे। इसी बीच भवानीखेड़ा के पास अज्ञात वाहन की टक्कर से महेंद्रसिंह और सेडूसिंह घायल हो गए। दोनों घायलों को राहगीरों ने राजकीय अस्पताल पहुंचाया।
दूसरी दुर्घटना बाघसुरी से भवानीखेड़ा के बीच हुई। अजबा का बाडिय़ा निवासी सुरेश पुत्र हरजी और रामराज पुत्र रतनसिंह मुकलावे में भाग लेने अजबा का बाडिय़ा से सोमलपुर आ रहे थे। इस दौरान बाघसुरी से निकलने के बाद एक अन्य बाइक सवार ने उनकी बाइक को टक्कर मार दी। इससे सुरेश और रामराज गंभीर रूप से घायल हो गए। दोनों घायलों को राहगीरों ने राजकीय अस्पताल पहुंचाया।
यहां दोनों को भर्ती कर लिया गया। तीसरी दुर्घटना देराठू बाइपास चौराहे के पास हुई। गौतमपुरा इंदौर निवासी जयंतीलाल पत्नी मंजू देवी पुत्री खुशहाली और रिश्तेदार नागदा निवासी दिलीप जैन और उसकी पत्नी अनीता जैन एक कार में सवार होकर इंदौर से नाकोड़ा भैरोजी के दर्शन कर लौट रहे थे। जानकारी के अनुसार देराठू चौराहे पर पीछे से एक ट्रक ने उनकी कार को टक्कर मारी दी।
इससे कार आगे जा रहे ट्रेलर से टकराई और ट्रक व ट्रेलर के बीच फंस गई। कार में सवार जयंतीलाल और दिलीप कार में फंस गए। उन्हें जेसीबी की सहायता से कार के बाहर निकाला गया। दुर्घटना में जयंतीलाल, दिलीप, मंजू और अनीता को चोटेंं आई, लेकिन खुशहाली बाल-बाल बच गई। चारों घायलों को राजकीय अस्पताल में भर्ती करवा दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn